Datum: 27. 8. 2018

Številka: 6008-7/2018- 97

Zadeva: DIETNA PREHRANA V VRTCU IN ŠOLI

Spoštovani starši!

Za učenca/vrtčevskega otroka, ki potrebuje dietno prehrano, se šola prilagaja dieti, ki jo predpiše zdravnik specialist, kar pomeni, da morajo starši pridobiti potrdilo in usmeritve za dietno prehrano od zdravnika. V primeru, da potrdila zdravnika ni, se predvideva, da zdravstvo ni prepričano v pozitivne učinke diete in ne želi prevzemati odgovornosti za kakršne koli zdravstvene posledice posebnega prehrambnega režima. Pri alergiji na določeno živilo je dieta z izključitvijo znanega alergena najpomembnejši način življenja.

Starši so dolžni vsako spremembo diete sproti javljati razredniku/vzgojitelju in vodji prehrane ali vodji kuhinje. V primeru izločitvenih diet pa prosimo tudi osebno srečanje in posvetovanje z vodjo prehrane in vodjo kuhinje.

Dolžnosti staršev:

* starši so dolžni opozoriti na prehranske posebnosti učenca/vrtčevskega otroka z zdravniškim potrdilom **otrokovega pediatra ali dietne posvetovalnice na Pediatrični kliniki**;
* **za vsako novo šolsko leto prinesejo novo zdravniško potrdilo;**
* pisno javljati spremembe v izvajanju diete razredniku/vzgojitelju in vodji prehrane ali vodji kuhinje;
* starši dosledno javijo odsotnost učenca/vrtčevskega otroka z dietno prehrano razredniku/vzgojitelju.

|  |  |
| --- | --- |
| Natalija Žveglič, | dr. Stanka Preskar, |
| vodja šolske prehrane | ravnateljica |